奇幻故仔零舍睇重世界創建－喺作奇幻故仔嗰陣，作者往往會好俾心機建構佢哋心目中嘅魔幻世界，例如《魔戒》嘅作者就認真到為自己諗出嚟嘅魔幻世界整咗地圖，描述佢個世界係點嘅（而且佢唔係唯一一個噉做嘅奇幻作家）仲要度埋呢個魔幻世界嘅物理法則同現實世界有乜分別，以及「個世界嘅魔法點用」（要令讀者覺得個故仔有理可循）等嘅問題。